Callanova metóda

Callanova metóda je priama metóda výučby cudzích jazykov založená na interakcii medzi lektorom a študentom v podobe otázok a odpovedí. Konverzácia predstavuje tri štvrtiny náplne výučby.

Metóda, ktorú navrhol Angličan Robin Callan, je založená na troch princípoch:
 študenti opakujú jednotlivé frázy až kým ich nevyslovujú automaticky,
 učiteľ rýchlo rozpráva cudzím jazykom bez prekladu
 učiteľ vyvíja psychologický nátlak na študenta, aby odpovedal automaticky a bez rozmýšľania.

Každú otázku sa učiteľ pýta dvakrát, a napovedá študentovi odpoveď. Prekladá študentovi kľúčové slová, ale nikdy celé vety. Ukazuje čo hovorí, používa miestami až prehnané akcie. Nikdy nespomaľuje, ale vkladá slová študentovi do úst. Na hodine stojí a je aktívny a prísny. Len tak sa môže dosiahnuť požadovaná úroveň podľa autora metódy Robina Callana.

Callanova metóda má 12 lekcíí ktoré študent absolvuje pri intenzite 3×1 hodina týždenne za 260 hodín. Vo svete funguje viac ako 350 škôl, ktoré používajú Callanovu metódu na výučbu angličtiny.

Štruktúra lekcie 
Vyučovacia hodina má danú štruktúru, ktorú je potrebné dodržiavať, trvá obvykle 50 minút. V každej lekcii sa opakuje predchádzajúce látka, čo vedie k osvojeniu slovnej zásoby. Toto opakovanie zaberie najviac času, cca 60% výučby.

Ďalej sa študent venuje čítaniu, správnej výslovnosti a pre opätovnú fixáciu sa trénuje písaný prejav - diktáty. Až po tomto rozsiahlom opakovaní sa vyučujúci presunie k novému učivu. Študent je nútený počúvať a hovoriť, tým sa zároveň učí. Keď študent Callanovej metódy dokončí prvú knihu, znamená to, že ovláda 80100% jej obsahu.

Zásady Callanovej metódy 
 opakovanie (čím častejšie študenti počujú daný výraz, tým lepšie si ho zapamätajú a následne sa im rýchlejšie vybaví)
 simulácia anglicky hovoriaceho prostredia (na hodinách sa hovorí výhradne po anglicky, lektori sa často striedajú, aby si študenti zvykli na rôzne prízvuky)
 odbúravanie strachu hovoriť (študenti sú nútení na hodinách hovoriť, tým sa odbúrava psychická bariéra a študenti sa vyhovorí)
 osvojovania si jazyka prirodzenou cestou (študenti najprv počúvajú, snaží sa porozumieť, následne hovorí, čítajú a píšu, toto je takzvaná zásada „ucho-ústa-oči-ruka“)
 princíp otázka-odpoveď (pomocou tohto princípu sa rozvíjajú reakcie pri používaní reči, cieľom je dosiahnuť plynulé rozprávanie bez premýšľania, ako je tomu v rodnom jazyku)
 riadená konverzácia (lektor kladie otázky, núti študenta, aby na ne presne, celou vetou odpovedal, cieľom je precvičenie čo najdlhších vetných konštrukcií)
 princíp „prvej strany prvej knihy“ (všetci študenti akejkoľvek úrovne začínajú na prvej strane prvej knihy, metóda je chronologická, preto nie je možné bez dôkladného osvojenia predchádzajúcich znalostí pokračovať)
 gramatika je súčasťou vyučovania, ale vyučuje sa prirodzenou cestou = použitím vo vete

Callanova metoda vo svete a na Slovensku 
V súčasnej dobe je Callanova metóda známa v 28 krajinách sveta a vyučuje sa v 600 registrovaných centrách po celom svete. Pre túto metódu sa vydávajú učebnice, audiomateriály a ďalšie didaktické pomôcky priamo v Londýne. Jazykové školy z celého sveta vyučujúci podľa tejto metódy musia pracovať práve s týmito konkrétnymi pomôckami. Medzi slovenské akreditované školy patrí napríklad jazyková škola Zaraz, Language Club, Aspekt a Volis Academy.

Referencie 

 CALLAN, Robin. Callan Method: Teacher's Handbook. 3. vyd. Grantchester: Orchard Publish­ing Ltd., 1995.

Externé odkazy 
 callan.co.uk

Jazykové vzdelávanie